Cardiff katedral

Cardiff katedral, eller Cardiff Metropolitan Cathedral, fullt engelsk navn: The Metropolitan Cathedral Church of St David, er den romersk-katolske katedralen i Cardiff og hovedkirken for Cardiff erkebispedømme.

Den ligger i byens sentrum og har adresse i Charles Street. Katedralen er samlingspunktet for katolsk liv i Cardiff, og i hele Wales. En er en av bare tre katolske katedraler i Storbritannia som har tett samarbeid med kor-skole.Friends of Cathedral Music  besøkt 23. juni 2014

 Historie 
Den originale bygningen ble reist i 1842 til en kostnad på £, etter en innsamlingsaksjon i Wales og Irland og etter en større gave fra lady Catherine Eyre of Bath.Cardiff Metropolitan Cathedral nettside: 'HISTORY' , besøkt 23. juni 2014 Kirken lå på David Street i Cardiff og ble viet til Wales' nasjonalhelgen, David av Wales, etter ønske fra lady Eyre.

Dagens bygning ble tegnet av arkitektfirmaet Pugin & Pugin og bygget i årene 1884-87.R.C.A.H.M.W. St David's Roman Catholic Cathedral Church, 2C Charles Street, Cardiff besøkt 23. juni 2014 Dette var Cardiffs viktigste katolske kirke, og ble sete for den katolske erkebiskopen av Cardiff i 1916. I 1920 ble den erklært katedral for Cardiff erkebispedømme.

Katedralen ble ødelagt under andre verdenskrig da brannbomber traff taket i mars 1941. Den ble restaurert og gjenoppbygget i løpet av 1950-tallet, under ledelse av F. R. Bates, Son, and Price og ble gjenåpnet i mars 1959.

 Katedralens musikkliv 
Katedralens har tre kor, Guttekoret ble etablert i 1959, og i de senere årene har det blitt dannet ytterliger to kor: The Junior Girls' Choir og The Senior Girls' Choir.Choir  fra Cardiff Cathedral, besøkt 23. juni 2014

Medlemmene av både guttekoret og jentekoret blir utdannet ved korskolen ved St John's College i Cardiff. Korene synger ved faste tider, guttekoret synger sammen med voksne herrestemmer på morgenmesse søndager og ved vesper kl 17.00 på tirsdager, samt ved enkelte andre anledninger. Jentekoret synger i katedralen på onsdager og damekoret synger sammen med guttekoret på enkelte katolske festdager, ved konserter, samt ved jule- og påskehøytidene. Korene opptrer også på reise og turneer både innen Storbritannia og i Europa, samt i kringkastingssendinger.

 Annet 
I tilknytning til katedralen er også Cardiff-avdelingen av Catholic Truth Society, en katolsk virksomhet som produserer og selger liturgiske artikler, som bønnebøker, lys og statuer/figurer av katolske helgener.

 Referanser 

 Eksterne lenker 
 Offisiell nettside Cardiff Cathedral Choirs 
 Katedralens offisielle nettside
 Choir School: St John's College nettside

Kategori:Nygotikk
Kategori:Katedraler i Wales
Kategori:Cardiff
Kategori:Den katolske kirke i England og Wales
Kategori:Kirker fra 1842
Kategori:Vernede byggverk i Wales
Kategori:1840-årene i Wales
Kategori:1842 i Storbritannia